PRITARTA

Klaipėdos miesto savivaldybės

tarybos 2012 m. gruodžio d

sprendimu Nr.

**SUSITARIMAS DĖL 2009 M. SAUSIO 28 D. JUNGTINĖS VEIKLOS SUTARTIES NR. J10-4 PAKEITIMO**

  Nr.

Klaipėda

**VšĮ Klaipėdos ekonominės plėtros agentūra,** atstovaujama direktorės Raimondos Laužikienės, veikiančios pagal įstaigos įstatus (toliau – **Pareiškėjas**), ir

**Klaipėdos miesto savivaldybės administracija**, atstovaujama Savivaldybės administracijos direktorės Juditos Simonavičiūtės, veikiančios pagal Klaipėdos miesto savivaldybės tarybos 2012 m. gruodžio \_\_\_ d. sprendimą Nr. \_\_\_(toliau – **Partneris)**,

toliau – Šalys,

vadovaudamosi 2009 m. sausio 28 d. Jungtinės veiklos sutarties Nr. J10-4, kuriai pritarta Klaipėdos miesto savivaldybės tarybos 2008 m. gruodžio 24 d. sprendimu Nr. T2-438 „Dėl pritarimo dalyvauti projekte „Buvusio tabako fabriko Klaipėdoje pritaikymas kūrybinių industrijų veiklai. II etapas“ (toliau – Sutartis), 25 punktu,

sudarė šį susitarimą dėl Sutarties pakeitimo (toliau – Susitarimas):

1. Šalys susitaria pakeisti Sutartį:
	1. išdėstyti Sutarties preambulę taip:

„**VšĮ Klaipėdos ekonominės plėtros agentūra**, kodas 14031277, Herkaus Manto g. 84-217, Klaipėda, atstovaujama direktorės Raimondos Laužikienės, veikiančios pagal įstaigos įstatus (toliau – **Pareiškėjas**), ir

**Klaipėdos miesto savivaldybės administracija**, kodas 188710823, Liepų g. 11, Klaipėda, atstovaujama Savivaldybės administracijos direktoriaus Aloyzo Každailevičiaus, veikiančio pagal Klaipėdos miesto savivaldybės tarybos 2008 m. gruodžio \_\_\_ d. sprendimą Nr. \_\_\_ (toliau – **Partneris)**,

abu kartu toliau vadinami Šalimis, o kiekviena atskirai Šalimi,

**atsižvelgdamos į tai, kad**

**Pareiškėjas** įgyvendino projektą „Buvusio tabako fabriko pritaikymas smulkaus ir vidutinio verslo reikmėms. I etapas: galimybių studijos ir techninio projekto parengimas“, finansuotą ES struktūrinių fondų pagal Lietuvos 2004–2006 m. bendrojo programavimo dokumento 3.2 priemonės „Verslo aplinkos gerinimas“ veiklų grupę „SVV paramos sistema“,

**Pareiškėjas** siekia įgyvendinti projektą „Buvusio tabako fabriko Klaipėdoje pritaikymas kūrybinių industrijų veiklai“ pagal Ekonomikos augimo veiksmų programos prioriteto „Verslo produktyvumo didinimas ir aplinkos verslui gerinimas“ priemonę Nr. VP2-2.2-ŪM-02-V „Asistentas-2“ (toliau – **Projektas**) ir siekia, įgyvendinus rekonstrukcijos **Projektą**, steigti ir administruoti kūrybinį inkubatorių Kultūros fabriką, užtikrinti priemonės „Asistentas-2“ numatytų rezultatų ir paramos sąlygų įgyvendinimą,

vadovaudamosi Lietuvos Respublikos civiliniu kodeksu ir kitais galiojančiais teisės aktais, sudarė šią jungtinės veiklos sutartį (toliau – Sutartis) ir susitarė:“;

* 1. pakeisti Sutarties 5 punktą ir jį išdėstyti taip:

„5. Bet kurios Šalies veikla, nesusijusi su šios Sutarties preambulėje apibrėžtais tikslais, nėra šios Sutarties dalykas ir nesukelia jokių pasekmių kitai Šaliai.“;

* 1. pakeisti Sutarties 6 punktą ir jį išdėstyti taip:

„6. **Partneris** įsipareigoja prisidėti prie projekto įgyvendinimo kaip mokėtojas už pareiškėjo indėlį, kurį sudaro 5 proc. Lietuvos Respublikos ūkio ministerijos (toliau ŪM) priemonės remiamų veiklų, tinkamų išlaidų nuo projekto vertės – 439,4 tūkst. Lt, taip pat 100 proc. padengdamas netinkamas projekto išlaidas:

**Projekto** PVM išlaidas – 1845,5 tūkst. Lt;

**Projekto** netinkamomis pripažintas statybos darbų, įrangos įsigijimo, infrastruktūros (reikalingos objekto veiklos užtikrinimui) įrengimo bei papildomų paslaugų, susijusių su projektavimu (projektavimas, ekspertizė, tyrimai ir pan.), išlaidas – 2848,95 tūkst. L;

projekto administravimo funkcijų vykdymo išlaidas – 172,0 tūkst. Lt.“;

* 1. papildyti Sutarties 9.3 punktą ir jį išdėstyti taip:

„9.3. administruoti **Projektą** – teikti mokėjimo prašymus ir pažangos ataskaitas įgyvendinančiajai institucijai, Lietuvos verslo paramos agentūrai (LVPA), organizuoti projekto įgyvendinimo grupės (PĮG) susirinkimus, inicijuoti projekto priežiūros komiteto (PPK) posėdžius;“;

* 1. papildyti Sutarties 9.6 punktą ir jį išdėstyti taip:

„9.6. Projekto įgyvendinimo metu kas ketvirtį raštu teikti informaciją **Partneriui**, susijusią su **Projekto** įgyvendinimu, parengti ir įgyvendinti būsimo inkubatoriaus veiklos programą;“;

* 1. papildyti Sutarties 10.1 punktą ir jį išdėstyti taip:

„10.1. užtikrinti Klaipėdos miesto savivaldybės tarybos sprendimų ir kitų dokumentų, reikalingų teikiant paraišką finansavimui gauti, projektui laiku įgyvendinti, veiklų tęstinumui užtikrinti,priėmimą;“;

* 1. pakeisti Sutarties 10.3 punktą ir jį išdėstyti taip:

„10.3. lėšas, numatytas sutarties 6 punkte, mokėti **Pareiškėjui** įstatymų nustatyta tvarka, suderintu grafiku pagal atskirą susitarimą;“;

* 1. papildyti Sutartį 10.4, 10.5. ir 10.6 punktais ir juos išdėstyti taip:

„10.4. deleguoti savo atstovus į PĮG ir PPK, teikti paramą **Pareiškėjui** vykdant viešuosius pirkimus ir susirašinėjant su Viešųjų pirkimų tarnyba;

10.5. pristatyti savivaldybės tarybai tvirtinti **Pareiškėjo** parengtą kūrybinio inkubatoriaus Kultūros fabriko veiklos programą, visapusiškai paremti jos įgyvendinimą;

10.6. vykdyti savo lėšomis kuriamo turto apskaitą ir, užbaigus pastato Bangų g. 5A, Klaipėda, rekonstrukciją, perduoti pastatą **Pareiškėjo** nuosavybėn, didinant jo kapitalą.“

1. Šis susitarimas sudarytas dviem vienodą galią turinčiais egzemplioriais, po vieną kiekvienai Šaliai.
2. Šis susitarimas įsigalioja nuo to momento, kai jį pasirašo Šalys, ir galioja iki tol, kol Šalys įvykdys visus savo įsipareigojimus pagal Sutartį arba Sutartis bus nutraukta.

**ŠALIŲ REKVIZITAI IR ATSTOVŲ PARAŠAI**

|  |  |
| --- | --- |
| **PAREIŠKĖJAS** | **PARTNERIS** |
|  |  |
| VšĮ Klaipėdos ekonominės plėtros agentūra | Klaipėdos miesto savivaldybės administracija |
| Herkaus Manto g. 84-217, 91247 Klaipėda | Liepų g. 11, Klaipėda |
| Kodas 142031277 | Kodas 188710823 |
| PVM mokėtojo kodas LT420312716 | PVM mokėtojo kodas LT887108219 |
| A. s. LT167044060000830130 | A. s. LT194010042300585415 |
| AB SEB bankas | AB DNB banko Klaipėdos sk. |
|  |  |
| Direktorė | Savivaldybės administracijos direktorė  |
|  |  |
| Raimonda Laužikienė | Judita Simonavičiūtė |
|  |  |
| A. V. | A. V. |